
ОБЩИНА БУРГАС

ДО 
ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: Одобряване на изменение на ПУП - ПР на кв.33 и кв.40А, по плана на ж.к.„Славейков“, гр.Бургас, с коeто отпада обслужваща улица от о.т.1392 - о.т.1402, изменя се конфигурацията на обслужваща улица от о.т.1390 - о.т.1391 - о.т.1392, обособява се нов крайуличен паркинг, като част от уличната регулация и се изменя конфигурацията на обслужваща улица от о.т.1400 – о.т.1401 – о.т.1405 и се осигуряват допълнителен брой паркоместа, като част от уличната регулация, заличават се УПИ V-260, в кв.40A и УПИ IX-264, в кв.33, отредени – „за озеленяване“ и на УПИ III-264, отреден – „за озеленяване“, УПИ V-264, отреден – „за озеленяване и благоустрояване“ и УПИ IV-264, отреден – „за жилищни нужди“, в кв.33 се променят регулационните граници.

УВАЖАЕМИ ОБЩИНСКИ СЪВЕТНИЦИ,

С цел осигуряване на по-добри условия за обитаване при отчитане на потребностите на гражданите по предложение на Кмета на Община Бургас с докладна записка изх.№61-00-6/12.01.17г. е поискал разрешение за изработване на проект за изменение на ПУП - ПРЗ на кв.33 и кв.40А, по плана на ж.к.„Славейков“, гр.Бургас на основание чл.124а, ал.1, във връзка с чл.136, ал.1 и чл.62а, ал.3, т.2 от ЗУТ  от ЗУТ. 
Със свое Решение №23-15/31.01.17г. Общински съвет Бургас е разрешил изработване на проект за изменение на ПУП - ПРЗ на кв.33 и кв.40А, по плана на ж.к.„Славейков“, гр.Бургас, 

Кв.33 и кв.40А, по плана ж.к.„Славейков“ са разположени в непосредствена близост до ул.Тракия. С „Актуализация – изменение на ПУП-ПРЗ на ж.к.„Славейков“, одобрен с Решение №40-17/21.10.10г. на Общински съвет Бургас между кв.33 и кв.40А е предвидена нова обслужваща улица, която не е реализирана. До момента няма реализирани благоустройствени мероприятия в УПИ V, отреден – „за озеленяване“, в кв.33 и в УПИ V, отреден – „за озеленяване“, в кв.40А. Част от терените се използват за нерегламентирано паркиране. В част от УПИ III, отреден – „за озеленяване“, кв.33 има реализирана пътна настилка. 

Имотите в кв.33 и кв.40А, по плана на ж.к.„Славейков“, гр.Бургас са общинска собственост, съгласно Заповед РД-11-569/25.07.2001г. на Областен управител на Област Бургас за деактуване в полза на Община Бургас на терена на който е изграден жилищния комплекс. Нови актове за общинска собственост ще бъдат съставени след отразяване на действащия ПУП в КК на гр.Бургас.

В изпълнение на решението на Общински съвет Бургас и съгласно разпоредбите на ЗУТ служебно от експерти в отдел УП е изготвен служебен проект за изменение на ПУП-ПР.

С проекта за изменение на ПУП-ПРЗ се предлага да отпадне вътрешно кварталната обслужваща улица от о.т.1392 - о.т.1402, да се измени конфигурацията на обслужваща улица от о.т.1390 - о.т.1391 - о.т.1392, като се обособи нов крайуличен паркинг, като част от уличната регулация, да се измени конфигурацията на обслужваща улица от о.т.1400 – о.т.1401 – о.т.1405, с което да се осигурят допълнителен брой паркоместа, като част от уличната регулация, при което се заличават УПИ V-260, в кв.40A и УПИ IX-264, в кв.33, отредени – „за озеленяване“, променят се регулационните граници на УПИ III-264 и УПИ V-264, отредени – „за озеленяване“ и УПИ IV-264, отреден – „за жилищни нужди“ в кв.33. Съгласно действащия ПУП общата площ на УПИ, отредени – „за озеленяване“, включени в обхвата на измененнието е 3781м2. С  изменението на плана площта на УПИ, отредени – „за озеленяване“ става 3726м2. Това означава, че с изменението максимално се запазват предвидените площи за озеленяване. Променя се тяхната конфигурация и се променя предназначението само на 55м2.

Проектът е съобразен с предвижданията на ПЗ и с реализираните сгради. При изменението на плана се запазят всички транспортни връзки към предвидени и реализирани улици, в прилежащата територия и подходи за обслужване на УПИ.
Изготвеният служебен проект е обявен на заинтересуваните лица със съобщение, обнародвано в ДВ, бр.37/09.05.2017г. и със съобщения, поставени на всички входове на жилищните блокове, включени в обхвата на разработката по реда на §4, ал.2 от ДР на ЗУТ. Видно от акт за приключило обявяване от 12.06.2017г. в срока за обявяване е постъпило едно възражение от живущите в бл.119. Проектът е преработен при съобразяване с исканията поставени в подаденото възражение и заедно с него е внесен за разглеждане на заседание на ОЕСУТ, проведено на 21.06.2017г. С решение, обективирано в Протокол №17/21.06.2017г., т.1 от дневния ред ОЕСУТ уважава частично възражението и приема преработения проект, с указание към преписката да се приложи удостоверение за приемане на проекта от СГКК преди внасянето му за одобряване от Общински съвет Бургас.
За изменението на плана е приложено становище с изх. №ПД-3201-1/30.12.2016г. на РИОСВ-Бургас.

В СГКК – Бургас е внесен проект за изменение на кадастралната карта и кадастралните регистри, съгласно разпоредбата на чл.65 от Наредба №РД-02-20-5/15.12.2016г. за съдържанието, създаването и поддържането на кадастралната карта и кадастралните регистри.

Предвид гореизложеното, на основание чл.21, ал.1, т.11 от ЗМСМА, чл.129, ал.1, във връзка с чл.136, ал.1, чл.134, ал.1, т.1 и т.2 от ЗУТ, във връзка с чл.62а, ал.2 и ал.3, т.2 на ЗУТ и като взех предвид акт за приключило обявяване от 12.06.2017г., Протокол – Решение №17/21.06.2017г., т.1 от дневния ред на ОЕСУТ на Община Бургас, становище с изх.№ПД-3201-1/30.12.2016г. на РИОСВ-Бургас предлагам Общинският съвет Бургас да вземе следното:
Р Е Ш Е Н И Е:
На основание чл.21, ал.1, т.11 от ЗМСМА, чл.129, ал.1, във връзка с чл.136, ал.1, чл.134, ал.1, т.1 и т.2 от ЗУТ, във връзка с чл.62а, ал.2 и ал.3, т.2 на ЗУТ Общински съвет Бургас одобрява изменение на ПУП - ПР на кв.33 и кв.40А, по плана на ж.к.„Славейков“, гр.Бургас, с коeто отпада обслужваща улица от о.т.1392 - о.т.1402, изменя се конфигурацията на обслужваща улица от о.т.1390 - о.т.1391 - о.т.1392, като се обособява нов крайуличен паркинг, като част от уличната регулация, изменя се конфигурацията на обслужваща улица от о.т.1400 – о.т.1401 – о.т.1405, с което се осигуряват допълнителен брой паркоместа, като част от уличната регулация, заличават се УПИ V-260, в кв.40A и УПИ IX-264, в кв.33, отредени – „за озеленяване“ и се променят регулационните граници на УПИ III-264, отреден – „за озеленяване“  и УПИ V-264, отреден – „за озеленяване и благоустрояване“ и УПИ IV-264, отреден – „за жилищни нужди“, в кв.33, съгласно черните, сини, червени, зелени и кафяви линии и надписи върху плана и таблицата с баланс на територията, които са неразделна част от настоящото решение. 
Решението да се изпрати в 7-дневен срок за обнародване в „Държавен вестник“ по реда на чл.129, ал.1 от Закона за устройство на територията.

Решението подлежи на обжалване по реда на чл. 215, ал.4 от ЗУТ чрез Общински съвет Бургас пред Административен съд - гр.Бургас в 30-дневен срок от обнародването му.
 
Приложение: Решение №23-15/31.01.17г. на Общински съвет Бургас;; скица – извадка от действащ ПУП - ПРЗ; скица – проект №15-127994-22.03.2017г. от СГКК – Бургас; Заповед РД-11-569/25.07.2001г. на Областен управител на Област Бургас; служебен проект за изменение на ПУП-ПР; копие от ДВ, бр.37/09.05.2017г.; протокол за поставени съобщения; акт за приключило обявяване от 12.06.2017г.; Протокол - Решение, №17/21.06.2017г., т.1 от дневния ред на ОЕСУТ към Община Бургас; становище с изх. №ПД-3201-1/30.12.2016г. на РИОСВ-Бургас
ДИМИТЪР НИКОЛОВ

Кмет на Община Бургас
Съгласували:

инж.Чанка Коралска
Заместник кмет „Строителство,
инвестиции и регионално развитие“
арх.В.Илиева

Главен архитект

Директор Дирекция „Устройство на територията“
Златина Георгиева
Директор Дирекция „Правно-нормативно обслужване“
Изготвил:
арх.Д.Алексиев
Началник отдел „Устройствено планиране“
